Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 5. „Ha az iskola mint jogi személy szolgáltatónak minősül, szabályozza-e a 1992. évi LXXII. törvény a távközlésről
Paragraph Index: 1534

5. „Ha az iskola mint jogi személy szolgáltatónak minősül, szabályozza-e a 1992. évi LXXII. törvény a távközlésről (Tktv.) 25. §-a vagy más jogforrás, hogy az iskola dolgozói közül ki jogosult az adatokhoz való hozzáférésre?” A fent írtak alapján a „szolgáltató” (internet-szolgáltató) fogalma a magyar jogban nem ismert, így az iskola sem minősülhet ilyennek. Az adatokhoz való hozzáférés tekintetében érdemes megjegyezni, hogy azt a magyar adatvédelmi törvény — az egyénnek a személyes adatok feldolgozásával kapcsolatos védelméről és ezeknek az adatoknak a szabad áramlásáról szóló 95/46/EC számú irányelvvel ellentétben — nem minősíti adatkezelésnek az adatokhoz való hozzáférést, így erre a cselekményre nem vonatkoznak az Avtv. adatkezelést illető rendelkezései, ugyanakkor az illetéktelen hozzáférést lehetővé tévő személy jogosulatlanul továbbítja — kezeli — az adatot, ha a hozzáférés megtörténik (illetve különleges adat esetén e feltétel bekövetkezése nélkül is megvalósul a Büntető Törvénykönyv (Btk.) 178/B. §-ában írt tényállás). A szervezeten belüli adatkezelési rendnek is az Avtv.-ben az adatkezelésekkel szemben általában meghatározott követelményekhez kell igazodnia.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes